**RÁMCOVÁ DOHODA**

**s jedným účastníkom bez opätovného otvorenia súťaže**

uzavretá v súlade s ust. § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov (ďalej len „ZoVO“)

na dodanie: **3D elektromagnetický mapovací a ablačný systém vrátane pozáručného servisu**

**Článok 1**

**Účastníci rámcovej dohody**

**Kupujúci:**

Obchodné meno: **Východoslovenský ústav srdcových a cievnych chorôb, a.s.**

Sídlo: Ondavská 8, 040 11 Košice - mestská časť Západ

IČO: 36 601 284

DIČ: 2022108704

IČ DPH: SK2022108704

Spoločnosť zapísaná v: Obchodnom registri Mestského súdu Košice, oddiel: Sa, vložka č.: 1360/V

Štatutárny orgán: MUDr. Štefan Lukačín, PhD., predseda predstavenstva

 doc. MUDr. Martin Studenčan, PhD., FESC, podpredseda predstavenstva

 MUDr. Peter Šafár, člen predstavenstva

Zodpovední za plnenie PharmDr. Radoslava Semanová, MPH, námestníčka Odboru lekárenskej starostlivosti

rámcovej dohody: email: lekaren@vusch.sk, tel.: +421 55 789 1040

 Vladimír Mičko, manažér Odboru prevádzky

 e-mail: vmicko@vusch.sk, tel.: +421 55/789 1695

Bankové spojenie IBAN: SK48 0900 0000 0004 4595 2274, Slovenská sporiteľňa, a.s.

(ďalej len „**Kupujúci**“)

a

**Predávajúci:**

Obchodné meno: .............................................................. (podľa dokladu o oprávnení podnikať)

Sídlo: .............................................................. (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Spoločnosť zapísaná v: ...............................................................

Štatutárny orgán: ............................................................... (podľa dokladu o oprávnení podnikať)

Bankové spojenie IBAN: ...............................................................

Tel.: ...............................

(ďalej len **„Predávajúci**“)

(Kupujúci a Predávajúci ďalej spoločne aj ako **„Účastníci dohody“** alebo jednotlivo „**Účastník dohody**“)

Túto rámcovú dohodu (ďalej len „RD“) uzatvárajú Kupujúci ako verejný obstarávateľ a Predávajúci ako úspešný uchádzač na základe výsledku verejného obstarávania postupom pre nadlimitnú zákazku vyhlásenej v Úradnom vestníku EÚ a vo Vestníku verejného obstarávania na predmet zákazky: **3D elektromagnetický mapovací a ablačný systém vrátane pozáručného servisu.**

**Článok 2**

**Predmet RD**

1. Predmetom tejto RD je záväzok Predávajúceho dodať 3D elektromagnetický mapovací a ablačný systém vrátane pozáručného servisu (spolu ďalej aj „predmet RD“) a previesť na Kupujúceho vlastnícke právo k tomuto predmetu RD a záväzok Kupujúceho zaplatiť Predávajúcemu za dodaný predmet RD cenu podľa tejto RD.
2. Špecifikácia predmetu RD je uvedená v Prílohe č. 1 tejto RD – Špecifikácia predmetu zákazky, predpokladané množstvo, položky a konečné jednotkové zmluvné ceny predmetu RD sú špecifikované v Prílohe č. 2 tejto RD – Štruktúrovaný rozpočet ceny.
3. Dodávka predmetu RD, ktorého častou je špeciálny zdravotnícky materiál sa bude realizovať na základe písomných objednávok Kupujúceho vystavených v súlade s touto RD na základe jeho aktuálnych prevádzkových potrieb.
4. Súčasťou predmetu plnenia podľa tejto RD sú aj inovované výrobky k jednotlivým druhom zmluvných tovarov stanovených v Prílohe č. 2 tejto RD. Rozsah inovovaných výrobkov, ich špecifikácia a jednotkové ceny budú predmetom dodatku k tejto RD, ktorý písomne odsúhlasia obaja Účastníci dohody, a ktorý sa stane jej neoddeliteľnou súčasťou. Na určenie jednotkovej ceny inovovaného výrobku sa primerane aplikujú ustanovenia tejto RD, pričom jednotková cena inovovaného výrobku nesmie byť vyššia ako jednotková zmluvná cena pôvodného výrobku stanovená podľa Prílohy č. 2 tejto RD.
5. Predávajúci berie na vedomie, že objednávanie predmetu RD, ktorého častou je špeciálny zdravotnícky materiál je právom Kupujúceho, nie jeho povinnosťou. Uvedenie predpokladaného množstva v tejto RD nezaväzuje Kupujúceho na odobratie predmetu RD, ktorého častou je špeciálny zdravotnícky materiál v uvedenom množstve, ani k žiadnym pravidelným odberom a ani nezakladá žiadne ďalšie práva Predávajúceho. Objednávky sa zakladajú výlučne na aktuálnych prevádzkových potrebách Kupujúceho.
6. Predávajúci sa zaväzuje dodávať predmet RD v súlade s ustanoveniami tejto RD, súťažnými podkladmi a ak je to relevantné, tak aj s výsledkom elektronickej aukcie a na základe písomných objednávok Kupujúceho.
7. Predávajúci sa zaväzuje dodávať predmet RD, ktorého častou je špeciálny zdravotnícky materiál s minimálnou dobou použiteľnosti 24 mesiacov odo dňa ich dodania Kupujúcemu.
8. Predávajúci sa zaväzuje, že dodávaný špeciálny zdravotnícky materiál je a bude plne kompatibilný s požadovaným prístrojom dodaným podľa tejto RD počas celej doby platnosti RD.
9. Predávajúci je povinný počas trvania zmluvného vzťahu písomne informovať Kupujúceho o všetkých zmenách údajov podstatných pre plnenie tejto RD, najmä však o zmenách údajov uvedených v Prílohe č. 2 tejto RD, a to bezodkladne, najneskôr však do 5 pracovných dní odo dňa, kedy zmena nadobudla účinnosť. Predávajúci spolu s oznámením zmeny zašle Kupujúcemu nové znenie Prílohy č. 2 tejto RD a kópie dokladov prostredníctvom ktorých preukáže oprávnenosť vykonaných zmien. Zároveň spolu s oznámením zmeny Predávajúci zašle Kupujúcemu aj návrh dodatku k tejto RD, ktorým sa predmetná zmena zmluvne upraví.
10. Súčasťou predmetu RD sú služby spojené s dodaním tovaru, t. j. najmä zabezpečenie kompletizácie tovaru, jeho dopravy a vyloženia na mieste dodania a poskytnutie všetkých relevantných súvisiacich písomných dokumentov.
11. Vlastnícke právo k tovaru, ktorého dodanie je predmetom tejto RD, prechádza z Predávajúceho na Kupujúceho okamihom odovzdania a prevzatia tovaru Kupujúcim, resp. ním poverenou osobou.
12. Predávajúci vyhlasuje, že je oprávnený na poskytnutie predmetu RD, a to počas trvania RD.

**Článok 3**

**Čas a miesto dodania**

1. Plnenie RD, ktorého predmetom je špeciálny zdravotnícky materiál bude Predávajúci plniť v množstve na základe písomných objednávok Kupujúceho v súlade s touto RD podľa požiadaviek Kupujúceho s termínom dodania najneskôr **do 48 hodín** od doručenia písomnej objednávky Predávajúcemu. Do uvedenej lehoty sa nezapočítavajú dni pracovného voľna, pracovného pokoja a štátne sviatky. Za termín doručenia objednávky v prípade e-mailového zasielania objednávok sa považuje potvrdenie o prečítaní e-mailu Predávajúcim.
2. Objednávkou Kupujúci špecifikuje konkrétnu jednotlivú dodávku tovaru, čo do jeho druhu a množstva v súlade s Prílohou č. 2 tejto RD. Objednávku Kupujúci zasiela na e-mailovú adresu Predávajúceho ...........@........... .
3. Predávajúci je povinný dodať Kupujúcemu predmet RD v pracovných dňoch, v čase od 7.00 do 15.00 hod.
4. Miestom dodania je: Východoslovenský ústav srdcových a cievnych chorôb, a.s.,Lekáreň VÚSCH,Ondavská 8, 040 11 Košice - mestská časť Západ.
5. Kupujúci zabezpečí prístup do priestorov určených ako miesto dodania pre osoby poverené Predávajúcim na čas nevyhnutne potrebný na dodanie predmetu RD.
6. Kontaktnými osobami Kupujúceho sú:
* pre dodanie špeciálneho zdravotníckeho materiálu:

|  |  |
| --- | --- |
| PharmDr. Radoslava Semanová, MPH | tel.: +421 55 789 1040 |
| námestníčka Odboru lekárenskej starostlivosti | e-mail: lekaren@vusch.sk |

* pre dodanie prístroja a služby pozáručnej servisnej starostlivosti:

|  |  |
| --- | --- |
| Vladimír Mičko | tel.: +421 55 789 1695 |
| manažér Odboru prevádzky | e-mail: vmicko@vusch.sk |

Kontaktnou osobou Predávajúceho je:

|  |  |
| --- | --- |
| Meno a priezvisko | tel.: +421  |
| Funkcia | e-mail: ...........@........... |

1. Predávajúci je povinný pri každej dodávke tovarov v dodacom liste uviesť okrem povinných náležitostí aj číslo objednávky, číslo RD, ŠÚKL kód v prípade, ak je to relevantné, kód MZ SR v prípade ak je to relevantné, dodané druhy tovarov, ich množstvo, jednotkové a celkové ceny tovarov s a bez DPH. V prípade, ak je dodávaný tovar z krajiny EÚ (okrem SR), je dodávateľ povinný uviesť v dodacom liste, okrem náležitostí uvedených v predchádzajúcej vete aj kód tovaru podľa aktuálneho colného sadzobníka a údaj o krajine pôvodu tovaru (t. j. krajina, kde bol tovar vyrobený).
2. Splnením dodávky sa rozumie dátum riadneho odovzdania a prevzatia tovaru dohodnutým spôsobom v mieste dodania uvedené v tejto RD. Prevzatie tovaru potvrdzuje oprávnená osoba Kupujúceho na dodacom liste, ktorý predloží Predávajúci pri dodaní tovaru.
3. Predávajúci je povinný dodať tovar na miesto dodania tovaru na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
4. V prípade, ak Predávajúci doručí Kupujúcemu tovar v kvalite a/alebo v množstve nezodpovedajúcom požiadavkám Kupujúceho, je Kupujúci oprávnený v lehote do 3 pracovných dní od dodania tovaru požiadať Predávajúceho o dodanie tovaru zodpovedajúceho jeho požiadavkám. Predávajúci je povinný nahradiť reklamovaný tovar tovarom v kvalite a v množstve zodpovedajúcom požiadavkám Kupujúceho, a to v lehote najneskôr do 5 pracovných dní odo dňa oznámenia požiadavky Kupujúceho podľa predchádzajúcej vety. Všetky vzniknuté náklady spojené s oprávnenou reklamáciou Kupujúceho znáša v plnom rozsahu Predávajúci.
5. Počas trvania RD si Kupujúci vyhradzuje právo rozšíriť, príp. zmeniť druh tovaru v rozsahu predmetu RD, po vzájomnej dohode Účastníkov dohody, pričom zmluvný finančný objem tejto RD počas jej platnosti a účinnosti ostane nezmenený. Zmluvná cena tohto druhu tovaru bude určená, ako nižšia cena z nasledovných cien:

- z trhovej ceny, ktorá bude vypočítaná ako priemerná cena rovnakého typu tovaru od min. troch rôznych predajcov na trhu. Jedným z povinne oslovených predajcov v rámci prieskumu trhu bude Predávajúci. Prieskum trhu vykoná Kupujúci.

- z ponukovej ceny predloženej dodávateľom v prieskume trhu.

1. V prípade, ak nastane skutočnosť uvedená v predchádzajúcom bode je Predávajúci povinný pred prvou dodávkou každého náhradného druhu tovaru doručiť Kupujúcemu prospektový materiál a zároveň doručiť návrh dodatku, ktorého predmetom bude zmena rozsahu plnenia vrátane aktualizovaného sortimentu ponúkaného tovaru tejto RD.
2. V prípade, ak počas platnosti RD bude ukončená výroba niektorého z druhov tovaru, je Predávajúci povinný ponúknuť Kupujúcemu plne funkčný tovar s rovnakými, resp. vyššími parametrami a vlastnosťami, aké mal tovar, ktorého výroba bola ukončená (ďalej len "náhradný tovar"). Táto skutočnosť musí byť doložená oficiálnym vyhlásením výrobcu. Cena náhradného tovaru nesmie byť vyššia ako cena pôvodného tovaru, ktorého výroba bola ukončená. Ak trhová cena náhradného tovaru bude v danom období nižšia ako cena pôvodného tovaru, platí spôsob určenia ceny uvedený v bode 11 tohto článku.

**Článok 4**

**Ustanovenia k dodaniu prístroja**

* 1. Prístrojom pre účely tejto RD je 3D elektromagnetický mapovací a ablačný systém (ďalej len „prístroj“) podľa špecifikácie uvedenej v Prílohe č. 1 – Špecifikácia predmetu zákazky, ktorá je neoddeliteľnou súčasťou tejto RD.
	2. Predávajúci sa zaväzuje dodať Kupujúcemu nový, nerepasovaný a nepoužívaný prístroj a previesť na Kupujúceho vlastnícke právo k prístroju a poskytnúť služby pozáručnej servisnej starostlivosti podľa podmienok dohodnutých v tejto RD a Kupujúci sa zaväzuje zaplatiť za prístroj dohodnutú kúpnu cenu. Predmetom tejto RD je aj poskytovanie služieb pozáručného servisu prístroja na základe individuálnych objednávok Kupujúceho za podmienok dohodnutých v tejto RD a v rozsahu uvedenom v Prílohe č. 1 - Špecifikácia predmetu zákazky.
	3. Predávajúci prehlasuje, že je vlastníkom prístroja a je oprávnený s ním nakladať za účelom jeho predaja podľa tejto RD.
	4. Predávajúci sa zaväzuje dodať prístroj Kupujúcemu najneskôr v lehote uvedenej v Prílohe č. 2 – Štruktúrovaný rozpočet ceny, maximálne však **do 170 kalendárnych dní** odo dňa nadobudnutia účinnosti tejto RD, v pracovných dňoch v čase od 07:00 hod. do 14:30 hod.
	5. Dodávka prístroja Predávajúcim podľa tejto RD zahŕňa aj:
1. dodanie prístroja do miesta dodania, vybalenie a likvidáciu obalov,
2. inštaláciu, odskúšanie a uvedenie prístroja do prevádzky,
3. odborné zaškolenie zamestnancov Kupujúceho s obsluhou, údržbou a ošetrovaním dodaného prístroja.
	1. Súčasťou záväzku Predávajúceho je poskytnutie písomných dokladov potrebných pre riadne a bezchybné použitie prístroja, a to najmä, no nie len výlučne: návod na použitie v slovenskom jazyku (resp. českom jazyku), záručný list, preberací (akceptačný) protokol, inštalačný protokol, protokol o zaškolení zamestnancov Kupujúceho s obsluhou prístroja, zoznam a kontaktné údaje servisných stredísk Predávajúceho, kontaktné údaje na Klientské pracovisko Predávajúceho (Hotline/Helpdesk/Call centrum) pre potreby plnenia RD.
	2. Prevzatie prístroja je Kupujúci povinný Predávajúcemu písomne potvrdiť na dodacom liste alebo preberacom protokole, pričom k prevzatiu prístroja dôjde po úspešnom vykonaní všetkých požadovaných skúšok a odovzdaní skúšobných protokolov Kupujúcemu. Jedna kópia dodacieho listu alebo preberacieho protokolu ostáva Kupujúcemu. V prípade uplatnenia oprávnenej výhrady Kupujúceho pri dodaní prístroja, ostáva prístroj vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu prístroj riadne prevziať. Kupujúci nadobudne vlastnícke právo vždy až po zaplatení celej odplaty za prístroj podľa tejto RD.
	3. Kupujúci je oprávnený odmietnuť prevzatie prístroja, ak technické a úžitkové parametre dodaného prístroja nezodpovedajú dohodnutej technickej špecifikácií podľa Prílohy č. 1 tejto RD. Technická špecifikácia prístroja dohodnutá v tejto RD musí byť zhodná s prístrojom uvedeným v ponuke predloženej Predávajúcim vo verejnom obstarávaní.
	4. O inštalácií a uvedení prístroja do prevádzky v mieste dodania spíšu Účastníci dohody inštalačný protokol.
	5. Zaškolenie zamestnancov Kupujúceho o obsluhe prístroja je Predávajúci povinný realizovať najneskôr pri uvedení prístroja do prevádzky v mieste dodania. O zaškolení spíšu Účastníci dohody protokol o zaškolení.
	6. Riadnym dodaním prístroja sa rozumie dátum riadneho uvedenia prístroja do prevádzky Predávajúcim v mieste dodania prístroja a základné zaškolenie zamestnancov Kupujúceho s obsluhou, údržbou, ošetrovaním dodaného prístroja a predloženie príslušnej dokumentácie.

**Článok 5**

**Zmluvná cena a platobné podmienky**

* + - 1. Kupujúci neposkytne Predávajúcemu preddavok ani zálohu na predmet plnenia podľa tejto RD.
			2. Účastníci dohody prejavujú vôľu uzavrieť RD s tým, že celková cena za predmet RD je stanovená dohodou Účastníkov dohody v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva a v prípade, ak je to relevantné, zároveň aj v súlade so zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov a zákonom č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia. Takto stanovená celková cena za predmet RD je maximálna a záväzná počas doby platnosti tejto RD.
			3. RD sa uzatvára na maximálny finančný rozsah podľa bodu 4. tohto článku, s predpokladaným množstvom a v jednotkových cenách za mernú jednotku, ktoré sú uvedené v Prílohe č. 2 tejto RD.
			4. Maximálny finančný rozsah predmetu plnenia za prístroj a špeciálny zdravotnícky materiál podľa tejto RD je:

 **.......................... EUR bez DPH (slovom: .......................... EUR bez DPH),**

**.......................... EUR s DPH (slovom: .......................... EUR s DPH).**

* + - 1. Cena za predmet RD v sebe zahŕňa všetky náklady, ktoré s plnením bezprostredne súvisia (napr. jeho doprava do miesta dodania, balné, atď.).
			2. Kupujúci zaplatí kúpnu cenu za dodaný prístroj na základe faktúry vystavenej Predávajúcim po riadnom dodaní prístroja. Kupujúci zaplatí kúpnu cenu za dodaný tovar (špeciálny zdravotnícky materiál) na základe faktúry vystavenej Predávajúcim po riadnom dodaní tovaru.
			3. Maximálny finančný rozsah služieb pozáručnej starostlivosti podľa tejto Zmluvy je vo výške:

**.......................... EUR bez DPH (slovom: .......................... EUR bez DPH),**

**.......................... EUR s DPH (slovom: .......................... EUR s DPH)**

a bude Kupujúcim hradený na základe doručených faktúr v mesačných intervaloch vystavených Predávajúcim podľa rozsahu vykonanej služby.

* + - 1. Kupujúci sa zaväzuje Predávajúcemu zaplatiť cenu za poskytnutú servisnú službu, vrátane náhradných dielov dodaných pri servisnej službe. V prípade náhradných dielov sa v každom prípade vyžaduje súhlas Kupujúceho s kúpou a montážou náhradného dielu a odsúhlasenie jeho ceny.
			2. V prípade, ak Predávajúcim deklarovaná cena náhradných dielov pri jednej oprave presahuje 5 000,00 EUR bez DPH (slovom: päťtisíc EUR bez DPH) je Kupujúci oprávnený realizovať prieskum trhu. V prípade, ak Kupujúci na základe prieskumu trhu zistí, že:
1. aktuálna cenová ponuka iného predávajúceho je nižšia ako aktuálna ponuka Predávajúceho, Kupujúci vyzve Predávajúceho na rokovanie o znížení aktuálnej ceny originálneho náhradného dielu. Ak sa Zmluvné strany na znížení aktuálnej ceny originálneho náhradného dielu nedohodnú, Kupujúci je oprávnený originálny náhradný diel zakúpiť od predávajúceho, ktorý v prieskume trhu ponúkol nižšiu cenu originálneho náhradného dielu,
2. nedisponuje inou ponukou ako je ponuka Predávajúceho a zároveň cena originálneho náhradného dielu nie je vyššia ako 10% oproti cene uvedenej v Prílohe č. 2 – Štruktúrovaný rozpočet ceny, Kupujúci je oprávnený pristúpiť k vystaveniu objednávky.
	* + 1. Faktúry musia mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a musia obsahovať číslo tejto RD a číslo objednávky, ŠUKL kód, v prípade ak je to relevantné, kód MZ SR tovarov, v prípade ak je to relevantné.
			2. Účastníci dohody sa dohodli, že platba za plnenie sa realizuje výlučne bezhotovostným platobným stykom na základe faktúry elektronicky doručenej Predávajúcim, a to vždy za riadne a včas poskytnuté plnenie. Predávajúci je povinný zaslať faktúru za tovar (špeciálny zdravotnícky materiál) elektronicky na e-mailovú adresu: **szm@vusch.sk**. Predávajúci je povinný zaslať faktúru za prístroj a služby pozáručnej servisnej starostlivosti elektronicky na e-mailovú adresu: **podatelna@vusch.sk**. Za deň splnenia peňažného záväzku sa považuje deň odpísania dlžnej sumy z účtu Kupujúceho v prospech účtu Predávajúceho.
			3. Splatnosť faktúry je v zmysle ustanovenia § 340b ods. 5 zákona č. 513/1991 Z. z. Obchodného zákonníka v znení neskorších predpisov 60 kalendárnych dní odo dňa jej doručenia Kupujúcemu. V prípade úhrady faktúry Kupujúcim do 14 kalendárnych dní odo dňa jej doručenia Kupujúcemu, sa Predávajúci zaväzuje vystaviť dobropis vo výške zľavy z faktúrovanej sumy podľa Prílohy č. 2 – Štruktúrovaný rozpočet ceny.
			4. Predávajúci je povinný k faktúre vždy priložiť kópiu objednávky Kupujúceho ako povinnú prílohu faktúry. Predávajúci je rovnako povinný k faktúre priložiť kópiu dodacieho listu ako jej povinnú prílohu, okrem prípadov, kedy je faktúra doručená zároveň s dodacím listom.
			5. V prípade, ak faktúra nebude obsahovať náležitosti podľa tohto článku RD, alebo ak bude faktúra vykazovať iné vecné alebo formálne nedostatky, je Kupujúci oprávnený vrátiť ju Predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry Kupujúcemu.
			6. Účastníci dohody sa dohodli, že pohľadávky, ktoré vzniknú Predávajúcemu z tohto zmluvného vzťahu, Predávajúci nie je oprávnený postúpiť tretím osobám bez predchádzajúceho súhlasu Kupujúceho. Postúpenie pohľadávok bez predchádzajúceho súhlasu Kupujúceho je neplatné. Súhlas Kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky.

**Článok 6**

**Osobitné ustanovenia o určení ceny plnenia**

1. V prípadoch legislatívnej zmeny cien v dôsledku zmeny aktuálneho Cenového opatrenia MZ SR, ktorým sa ustanovuje rozsah regulácie cien v oblasti zdravotníctva, zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov, aktuálne platného Zoznamu kategorizovaných špeciálnych zdravotníckych materiálov alebo aktuálne platným Zoznamom liekov s úradne určenou cenou (ďalej len „legislatívna zmena ceny“), je Predávajúci povinný bezodkladne, najneskôr však do 5 pracovných dní od účinnosti legislatívnej zmeny ceny, túto legislatívnu zmenu ceny oznámiť a zároveň doručiť Kupujúcemu dodatok, predmetom ktorého bude upravená cena vyplývajúca z legislatívnej zmeny ceny. Zároveň do doby účinnosti dodatku podľa predchádzajúcej vety, sa Predávajúci zaväzuje poskytnúť Kupujúcemu zľavu vo výške rozdielu medzi zmluvnou cenou a cenou zistenou po legislatívnej zmene ceny.
2. V prípadoch zmeny cien v dôsledku zmeny aktuálne platného Zoznamu kategorizovaných špeciálnych zdravotníckych materiálov s maximálnou výškou úhrady poisťovne Všeobecná zdravotná poisťovňa, a.s., DÔVERA zdravotná poisťovňa, a.s. a Union zdravotná poisťovňa, a.s. a taktiež v prípadoch zmeny cien v dôsledku zmeny aktuálne platného Zoznamu nekategorizovaných špeciálnych zdravotníckych materiálov s maximálnou výškou úhrady poisťovne Všeobecná zdravotná poisťovňa, a.s., DÔVERA zdravotná poisťovňa, a.s. a Union zdravotná poisťovňa, a.s. (ďalej len „zmena ceny“), je Predávajúci povinný o zmene ceny bezodkladne, najneskôr však do 5 pracovných dní od účinnosti zmeny ceny, Kupujúcemu predložiť návrh ďalšieho postupu vo veci úpravy ceny (napr. návrh na uzavretie dodatku, predmetom ktorého bude zníženie zmluvnej ceny a pod.).
3. V prípade, ak sa po uzatvorení tejto RD preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto RD a Predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto RD je viac ako 5% v neprospech ceny podľa tejto RD, zaväzuje sa Predávajúci poskytnúť Kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto RD a nižšou cenou.
4. Predávajúci je povinný bezodkladne, najneskôr však do 5 pracovných dní od zistenia nižšej ceny podľa tohto článku RD, doručiť Kupujúcemu dodatok, predmetom ktorého bude upravená cena zistená postupom podľa tohto článku RD. V prípade, ak v uvedenej lehote nebude dodatok Kupujúcemu doručený, vyhradzuje si Kupujúci právo RD vypovedať s výpovednou lehotou 1 mesiac. Výpovedná doba začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

**Článok 7**

**Zodpovednosť za vady a záručné podmienky**

1. Predávajúci je povinný dodať predmet RD v množstve, sortimente a kvalite v súlade s touto RD a objednávkou Kupujúceho.
2. Pri uplatnení zodpovednosti Predávajúceho za vady dodaného tovaru sa postupuje v zmysle ustanovení § 422 až § 442 Obchodného zákonníka.
3. Kupujúci je povinný tovar prezrieť a skontrolovať pri jeho preberaní v súlade s touto RD. V prípade, ak Predávajúci doručí Kupujúcemu tovar v kvalite a/alebo v množstve nezodpovedajúcom jeho požiadavkám, je Kupujúci oprávnený v lehote do 5 pracovných dní od dodania tovaru požiadať Predávajúceho o dodanie tovaru zodpovedajúceho požiadavkám uvedeným v objednávke. Predávajúci je povinný nahradiť reklamovaný tovar tovarom v kvalite a v množstve zodpovedajúcom požiadavkám Kupujúceho, a to v lehote najneskôr do 5 pracovných dní odo dňa oznámenia požiadavky Kupujúceho podľa predchádzajúcej vety. Všetky vzniknuté náklady spojené s oprávnenou reklamáciou Kupujúceho znáša v plnom rozsahu Predávajúci.
4. Predávajúci ručí za vlastnosti prístroja, ako aj všetkých jeho súčastí, počas záručnej doby, ktorá bola Predávajúcim stanovená v trvaní uvedenom v Prílohe č. 2 - Kalkulácia ceny, minimálne však v trvaní 24 kalendárnych mesiacov odo dňa, kedy je prístroj uvedený do prevádzky. Uvedenie prístroja do prevádzky a začiatok plynutia záručnej doby sa potvrdí na dodacom liste/preberacom protokole, ktorý podpíšu Účastníci dohody, resp. ich oprávnení zástupcovia. Predávajúci zodpovedá za to, že prístroj je dodaný podľa podmienok tejto RD, v súlade s predloženou ponukou vo verejnom obstarávaní a podľa platných právnych predpisov a že počas záručnej doby bude mať vlastnosti dohodnuté v tejto RD.
5. Komplexná záruka predstavuje súbor opatrení, ktoré bude v rámci ceny prístroja vykonávať Predávajúci autorizovaným servisom po dobu trvania záručnej doby. Za účelom udržania všetkých parametrov uvedených v technickej špecifikácií prístroja je Predávajúci povinný predložiť Potvrdenie o autorizovanom servise vydané výrobcom prístroja, ktorým Predávajúci preukáže schopnosť vykonávať autorizovaný servis. Ak Predávajúci nemá uvedené potvrdenie, predloží neoverenú kópiu zmluvy so servisnou organizáciou, ktorá požadované potvrdenie má a zároveň potvrdenia o autorizovanom servise vydané výrobcom prístroja tejto servisnej organizácie. Opatreniami sa rozumie najmä, nie však výlučne:
6. oprava vád a porúch prístroja, t. j. uvedenie prístroja do stavu plnej využiteľnosti vzhľadom k jeho technickým parametrom,
7. dodávka a výmena všetkých potrebných náhradných dielov a súčiastok v prípade ich poruchy, ktoré sami o sebe majú kratšiu dobu životnosti, alebo kratšiu záručnú dobu, ako je záručná doba poskytovaná Predávajúcim,
8. v prípadoch, ak je to relevantné, vykonanie štandardných vylepšení prístroja odporúčaných a predpísaných výrobcom prístroja, vrátane vykonania servisných aktualizácií, t. j. servisný update softwarového vybavenia prístroja,
9. dodávky a zabudovanie náhradných dielov, ktoré sú potrebné k riadnej a bezporuchovej prevádzke prístroja, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
10. v prípadoch ak je to relevantné, vykonanie validácií a kalibrácií prístroja (resp. jeho relevantných častí) s periodicitou podľa odporučenia výrobcu, min. však jedenkrát ročne,
11. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, min. však jedenkrát ročne, pričom poslednú takúto kontrolu je Predávajúci povinný vykonať mesiac pred uplynutím záručnej doby a bezplatne odstrániť všetky zistené vady a nedostatky,
12. vykonanie ďalších servisných úkonov a činností predpísaných príslušnou právnou úpravou a aplikovateľnými normami,
13. práce (servisné hodiny) a dojazdy servisných technikov Predávajúceho z a do miesta inštalácie prístroja v rámci zabezpečenia záručného servisu,
14. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu prístroja, ak takáto oprava je nevyhnutná za účelom zabezpečenia prevádzky prístroja, vrátane generálnej opravy,
15. technická telefonická podpora a zároveň poradenstvo pri prevádzkovaní prístroja prostredníctvom klientskeho pracoviska Predávajúceho 24 hodín denne 7 dní v týždni, pričom Predávajúci musí garantovať funkčnosť a prevádzku klientskeho pracoviska.
16. Záručná doba sa automaticky predlžuje o dobu, po ktorú nemohol byť prístroj využívaný na účel, na ktorý je určený, a to z dôvodov, na ktoré sa vzťahuje záruka.
17. Záruka sa nevzťahuje na vady, ktoré spôsobí Kupujúci neodbornou manipuláciou, resp. používaním v rozpore s návodom na obsluhu. Záruka sa tiež nevzťahuje na vady, ktoré vzniknú v dôsledku vyššej moci alebo vandalizmu.
18. Počas záručnej doby je servisný technik Predávajúceho povinný nastúpiť na odstránenie vady v mieste inštalácie prístroja do 24 hodín od nahlásenia vady v pracovný deň medzi 7:00 a 15:00 hod., resp. do 15:00 hod. nasledujúceho pracovného dňa, pokiaľ vada bola nahlásená po 15:00 hod. pracovného dňa alebo počas mimopracovného dňa.
19. Predávajúci je povinný počas záručnej doby odstrániť vady v nasledujúcich lehotách od nástupu na opravu:
20. oprava vady, pri ktorej nie je potrebná dodávka náhradného dielu do 48 hodín od nahlásenia vady,
21. oprava vady s dodávkou náhradného dielu najneskôr do 72 hodín od kvalifikácie vady, okrem prípadu, ak sa Kupujúci s Predávajúcim nedohodnú inak alebo ak na výkon opravy je potrebný náhradný diel, súčiastka alebo iná vec, ktorej obstaranie alebo vykonanie trvá viac ako 72 hodín.
	1. V prípade, ak odstránenie vady nevyžaduje príchod servisného technika Dodávateľa do miesta inštalácie prístroja, je Dodávateľ oprávnený začať odstraňovať vadu formou vzdialeného prístupu a diagnostiky v lehote najneskôr do 4 hodín od nahlásenia poruchy v pracovný deň medzi 7:00 a 15:00 hod., resp. do 15:00 hod. nasledujúceho pracovného dňa, pokiaľ vada bola nahlásená po 15:00 hod. pracovného dňa alebo počas mimopracovného dňa.
	2. V oznámení, resp. reklamácii vady predmetu dodania podľa tejto RD, je Kupujúci povinný každú jednotlivú vadu, resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
	3. Kupujúci je oprávnený vadu, ktorú zistí na prístroji počas záručnej doby, nahlásiť Predávajúcemu prostredníctvom klientskeho pracoviska Predávajúceho: ..................... alebo e-mailom na adrese: ......@...... .
	4. V prípade, ak komunikačným kanálom klientskeho pracoviska Predávajúceho je e-mailová komunikácia, za moment nahlásenia vady sa považuje moment prijatia e-mailovej správy Predávajúcim. V prípade, ak komunikačným kanálom klientskeho pracoviska Predávajúceho je telefónna linka, za moment nahlásenia vady sa považuje moment spätného telefonického alebo e-mailového potvrdenia Kupujúcemu a jeho evidencia, vrátane mena oznamovateľa, telefónneho čísla pre potvrdenie a stručného opisu vady.
	5. Predávajúci nesie zodpovednosť za to, že služby servisu a údržby prístroja budú poskytované v najvyššej dostupnej kvalite tak, aby vyhovovali potrebám Kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností.
	6. Predávajúci garantuje zabezpečenie náhradných dielov pre prístroj v trvaní minimálne 15 rokov odo dňa, kedy je prístroj uvedený do prevádzky.
	7. Kupujúci je povinný vady tovaru písomne oznámiť Predávajúcemu bez zbytočného odkladu po ich zistení, najneskôr však do uplynutia záručnej doby. Záruka sa nevzťahuje na nedostatky a vady, ktoré vznikli nesprávnou manipuláciou Kupujúceho s tovarom.
	8. Oznámenie Kupujúceho o vadách tovaru obsahuje najmä:

označenie a číslo RD,

označenie a číslo objednávky,

názov, označenie a typ reklamovaného tovaru,

popis vady,

číslo dodacieho listu, príp. iné určenie času dodania,

voľbu nároku z vád tovaru Kupujúcim.

1. Na účely tejto RD sa oprávnenou reklamáciou rozumie každá reklamácia, ktorá sa týka vád dodaného tovaru.
2. Predávajúci sa zaväzuje vyriešiť oprávnenú reklamáciu najneskôr do 5 pracovných dní od doručenia oznámenia Kupujúceho o vadách tovaru.
3. V prípade, ak je dodaním tovaru s vadami porušená táto RD podstatným spôsobom, je Kupujúci oprávnený:
4. požadovať odstránenie vád plnenia dodaním náhradného tovaru za vadný tovar,
5. požadovať dodanie chýbajúcej časti tovaru,
6. požadovať primeranú zľavu z kúpnej ceny,
7. odstúpiť od tejto RD.
8. V prípade, ak je dodaním tovaru s vadami porušená táto RD nepodstatným spôsobom, Kupujúci je oprávnený žiadať dodanie chýbajúceho tovaru a odstránenie ostatných vád tovaru v dodatočne primeranej lehote stanovenej Kupujúcim. Ak Predávajúci vady tovaru v primeranej lehote neodstráni, môže Kupujúci uplatniť nárok na primeranú zľavu z kúpnej ceny alebo odstúpiť od tejto RD.
9. Právo voľby medzi nárokmi patrí Kupujúcemu. Kupujúci je povinný oznámiť voľbu nároku Predávajúcemu spravidla spolu s oznámením vady, inak bez zbytočného odkladu po oznámení vady plnenia Predávajúcemu.

**Článok 8**

**Služby pozáručnej servisnej starostlivosti**

1. Predávajúci sa zaväzuje poskytovať služby pozáručnej servisnej starostlivosti pre prístroj (bližšie špecifikovaný v Prílohe č. 1 - Špecifikácia predmetu zákazky), a to po dobu **5 rokov (60 kalendárnych mesiacov)**, pričom za začiatok tohto poskytovania sa považuje deň nasledujúci po poslednom dni záručnej doby prístroja.
2. Predávajúci sa v rámci poskytovanej pozáručnej servisnej starostlivosti zaväzuje:
	1. realizovať servisné úkony, ktoré sa vykonávajú mimo rámca zodpovednosti Predávajúceho za vady, ktoré existovali pri kúpe a prevzatí prístroja Kupujúcim a mimo záruky za akosť, ak bola poskytnutá,
	2. vykonávať opravy prístroja, pričom pod opravou sa v zmysle tejto Zmluvy rozumie súbor operácií, ktorými sa poškodený prístroj vráti do pôvodného alebo prevádzkyschopného stavu, pričom nedôjde k zmene technických parametrov alebo určeného účelu,
	3. poskytovať pozáručný servis prístroja aj v období záruky za akosť, ak požadovaný servisný úkon nespadá pod záručný servis,
	4. dodať originálne náhradné diely vrátane všetkých prác s tým spojených (napr. montáž a výmena a pod.). Kupujúci si vyhradzuje právo kedykoľvek vyzvať Predávajúceho na preukázanie originality dodávaných náhradných dielov.
3. Predávajúci je povinný vyhotoviť návrh kalkulácie pozáručného servisu v súlade s touto Zmluvou ku každej objednávke. Kupujúci musí odsúhlasiť cenu a rozsah opravy najneskôr v lehote do 3 kalendárnych dní odo dňa doručenia návrhu kalkulácie servisu. V prípade, ak súhlas v uvedenej lehote Predávajúcemu neoznámi alebo ak oznámi, že o opravu už nemá záujem, Predávajúci nie je oprávnený vykonať opravu.
4. Predávajúci je povinný oznámiť príchod servisného technika kontaktnej osobe Kupujúceho pred začatím servisného úkonu, minimálne jeden pracovný deň vopred.
5. Miesto dodania služieb podľa tohto článku zmluvy je Východoslovenský ústav srdcových a cievnych chorôb, a.s., Ondavská 8, 040 11 Košice - mestská časť Západ.
6. Predávajúci sa zaväzuje vykonávať pozáručnú servisnú starostlivosť v pracovných dňoch v čase od 07:00 hod. do 15:00 hod, ak sa Kupujúci a Predávajúci nedohodnú inak.
7. Predávajúci sa zaväzuje v prípade vykonania opravy, na ktorú Kupujúci Predávajúceho vopred upozorní, aby bola oprava vykonaná nasledovne:
	1. nástup na výkon opravy do 48 hodín od nahlásenia vady/poruchy v pracovných dňoch v čase od 07:00 hod. do 15:00 hod.,
	2. výkon samotnej opravy do 72 hodín od kvalifikácie vady/poruchy v pracovných dňoch v čase od 07:00 hod. do 15:00 hod., okrem prípadu, ak sa Kupujúci s Predávajúcim nedohodnú inak alebo ak na výkon opravy je potrebný náhradný diel, súčiastka alebo iná vec, ktorej obstaranie alebo vykonanie trvá viac ako 72 hodín.
8. Kupujúci požaduje, aby poskytnutie služieb podľa tejto Zmluvy bolo riadne zdokumentované v Pracovnom výkaze, ktorý bude obsahovať najmä :
	1. údaj o rozsahu vykonanej služby,
	2. údaj o systéme, na ktorom sa poskytla služba,
	3. údaj o čase poskytnutia služby,
	4. dátum poskytnutia služby,
	5. podpisy zodpovedných osôb oboch Zmluvných strán.
9. Jedno vyhotovenie Pracovného výkazu servisný technik odovzdá zodpovednému zamestnancovi Kupujúceho. Vzor Pracovného výkazu tvorí Prílohu č. 3 tejto Zmluvy.
10. Predávajúci sa zaväzuje vykonávať služby v dohodnutom rozsahu v súlade s touto Zmluvou, platnou legislatívou a so známymi a najnovšími technologickými poznatkami výrobcu prístroja.
11. Predávajúci je povinný počas trvania tejto Zmluvy vykonávať autorizovaný servis.
12. Predávajúci sa zaväzuje poskytovať služby v najvyššej dostupnej kvalite tak, aby vyhovovali potrebám Kupujúceho. Taktiež sa zaväzuje poskytovať služby s náležitou odbornou starostlivosťou a prostredníctvom osôb, ktoré majú potrebnú kvalifikáciu vrátane dokladu o preškolení výrobcom prístroja a skúsenosti nevyhnutné na plnenie povinností podľa tejto Zmluvy.

**Článok 9**

**Objednávanie pozáručného servisu**

1. Kupujúci je povinný:

1.1 zaslať objednávku pozáručného servisu prístroja v elektronickej podobe na e-mailovú adresu Predávajúceho: ............... @.................

1.2 objednávka servisu prístroja musí vždy obsahovať identifikačné údaje Kupujúceho (presný názov), kontaktnú osobu Kupujúceho (titul, meno, funkcia, telefónne číslo, e-mailová adresa), dátum objednávky, identifikáciu prístroja výrobným číslom, druh požadovanej servisnej služby a prípadne stručný a výstižný popis poškodenia či nedostatočnej funkčnosti. V prípade, ak objednávka neobsahuje všetky náležitosti, Predávajúci je oprávnený požiadať Kupujúceho o jej doplnenie.

1. Predávajúci ku každej objednávke vyhotoví návrh kalkulácie servisnej služby podľa Prílohy č. 4 - Servisný katalóg, ktorý tvorí neoddeliteľnú súčasť tejto Zmluvy.
2. Kupujúci je povinný najneskôr do 3 kalendárnych dní odo dňa doručenia návrhu kalkulácie servisu Predávajúcemu oznámiť, či s návrhom kalkulácie servisu súhlasí. V prípade, ak súhlas v uvedenej lehote Predávajúcemu neoznámi alebo ak oznámi, že o opravu už nemá záujem, Predávajúci nie je oprávnený vykonať opravu.

**Článok 10**

**Sankcie a zodpovednosť za škodu**

1. V prípade omeškania Predávajúceho s riadnym dodaním prístroja, má Kupujúci nárok na zmluvnú pokutu vo výške 1 000 € (slovom: tisíc EUR) za každý aj začatý deň omeškania s riadnym dodaním prístroja.
2. V prípade nedodržania dohodnutého termínu dodania tovarov Predávajúcim, je Kupujúci oprávnený účtovať Predávajúcemu zmluvnú pokutu vo výške 0,05 % za každý deň omeškania z ceny objednaného tovaru.
3. Kupujúci má nárok na zmluvnú pokutu vo výške 0,05 % za každý deň omeškania z ceny objednaného tovaru až do doby dodania bezchybného tovaru v prípade, ak Kupujúci odmietne prevzatie dodávky z dôvodu, že sa predmet dodávky nezhoduje s predloženou zmluvnou ponukou Predávajúceho a/alebo množstvo a/alebo druh dodaného tovaru sa nezhoduje s objednávkou Kupujúceho.
4. Ak je Kupujúci v omeškaní so splnením svojho peňažného záväzku podľa tejto RD, je Predávajúci oprávnený účtovať Kupujúcemu úrok z omeškania vo výške 0,05 % z nezaplatenej sumy za každý deň omeškania.
5. Ak je Predávajúci v omeškaní s vybavením oprávnenej reklamácie vadného tovaru, je Kupujúci oprávnený účtovať Predávajúcemu zmluvnú pokutu vo výške 0,05 % za každý deň omeškania z celkovej ceny vadného tovaru.
6. V prípade omeškania Predávajúceho s termínmi plnenia služieb v rámci záručného a pozáručného servisu má Kupujúci právo požadovať od Predávajúceho za každé jedno porušenie zmluvnú pokutu v nasledujúcej výške:
	1. za nedodržanie lehôt spojených s nedodržaním lehoty príchodu servisného technika alebo nezačatím odstraňovania vady formou vzdialeného prístupu: 50 € (slovom: päťdesiat EUR) za každú začatú hodinu omeškania, najviac však do výšky 5 % kúpnej ceny prístroja, a to pre každý jednotlivý prípad omeškania Predávajúceho,
	2. za nedodržanie dohodnutých lehôt na odstránenie vady: 50 € (slovom: päťdesiat EUR) za každú začatú hodinu omeškania, najviac však do výšky 5 % kúpnej ceny prístroja, a to pre každý jednotlivý prípad omeškania Predávajúceho.
7. Zaplatenie zmluvnej pokuty nezbavuje Predávajúceho povinnosti dodať príslušné omeškané plnenie v zmysle tejto RD.
8. V prípade, ak porušením akejkoľvek povinnosti Predávajúcim stanovenej touto RD vznikne Kupujúcemu finančná ujma, je Kupujúci oprávnený účtovať Predávajúcemu zmluvnú pokutu vo výške vzniknutých finančných nákladov, ktoré by Kupujúcemu v prípade splnenia povinnosti Predávajúcim nevznikli, t. j. zmluvná pokuta sa vyčísli vo výške, resp. hodnote nepreplateného tovaru dodaného Predávajúcim na základe písomnej objednávky zo zdrojov verejného zdravotného poistenia v zmysle zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a pod.
9. Uhradením zmluvnej pokuty nezaniká nárok Kupujúceho na náhradu škody.
10. Účastníci dohody si vzájomne zodpovedajú za škody vzniknuté v dôsledku porušenia ich povinností vyplývajúce z tejto RD. Ani jeden Účastník dohody nemá právo na náhradu ušlého zisku.
11. Účastník dohody, ktorý porušuje svoju povinnosť alebo ktorý s prihliadnutím na všetky okolnosti má vedieť alebo mohol vedieť, že poruší svoju povinnosť, je povinný oznámiť druhému Účastníkovi dohody povahu prekážky, ktorá mu bráni alebo bude brániť v plnení jeho povinností, ako aj o jeho dôsledkoch tohto porušenia, a to písomne bez zbytočného odkladu po tom, čo sa o prekážke dozvedel alebo pri náležitej starostlivosti mohol dozvedieť.
12. Účastník dohody, ktorému bezprostredne hrozí škoda, je povinný s prihliadnutím na okolnosti prípadu vykonať všetky opatrenia na odvrátenie škody alebo na jej zmiernenie. Účastník dohody, ktorý bezprostrednú hrozbu škody spôsobil, musí nahradiť náklady, ktoré vznikli druhému Účastníkovi dohody pri odvracaní bezprostredne hroziacej škody alebo pri zmiernení jej následkov.

**Článok 11**

**Vyššia moc**

1. Účastníci dohody sú zbavení zodpovednosti za čiastočné alebo úplné neplnenie zmluvných povinností podľa tejto RD v prípade, že toto neplnenie je v dôsledku vyššej moci. Pre účely tejto RD sa za vyššiu moc považujú prípady, ktoré nie sú závislé, ani ich nemôžu ovplyvniť Účastníci dohody, a to najmä podľa ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.
2. Ten Účastník dohody, ktorý sa odvolá na vyššiu moc, je povinný to oznámiť druhému Účastníkovi dohody najneskôr do 5 kalendárnych dní od vzniku tejto skutočnosti a môže požiadať o prípadnú úpravu podmienok RD.
3. Na požiadanie Účastníka dohody, ktorému boli avizované okolnosti vyššej moci, je povinný oznamovateľ predložiť hodnoverný dôkaz.
4. Ak nedôjde k dohode, má Účastník dohody, ktorému boli avizované okolnosti vyššej moci právo odstúpiť od tejto RD.

**Článok 12**

**Subdodávky**

1. V prípade, ak Predávajúci zabezpečuje časť plnenia predmetu RD prostredníctvom svojich subdodávateľov, zodpovedá za riadne plnenie predmetu RD tak, akoby ho zabezpečil v celom rozsahu sám.
2. Predávajúci garantuje spôsobilosť subdodávateľov pre plnenie predmetu RD.
3. Predávajúci je povinný Kupujúcemu oznámiť akúkoľvek zmenu údajov o subdodávateľoch. Za týmto účelom je Predávajúci povinný najneskôr v deň, ktorý predchádza dňu účinnosti akejkoľvek zmeny údajov o subdodávateľoch, aktualizovať znenie Prílohy č. 5 tejto RD – Zoznam známych subdodávateľov a doručiť ju Kupujúcemu spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľoch, pričom Účastníci dohody sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.
4. Predávajúci má právo na zmenu resp. na doplnenie nového subdodávateľa vo vzťahu k plneniu predmetu RD, ktorého sa táto RD týka.
5. Ak Predávajúci zmení, resp. doplní nového subdodávateľa je povinný najneskôr v deň, ktorý predchádza dňu účinnosti zmeny, aktualizovať znenie Prílohy č. 5 tejto RD – Zoznam známych subdodávateľov a doručiť ju Kupujúcemu spolu s písomným oznámením, v ktorom uvedie všetky podrobnosti týkajúce sa zmeny resp. doplnenia nového subdodávateľa, pričom Účastníci dohody sa zároveň výslovne dohodli, že pre prijatie zmeny, resp. doplnenie subdodávateľa sa nevyžaduje uzavretie samostatného písomného dodatku. Nedodržanie povinností stanovených Predávajúcemu týmto ustanovením RD sa považuje za podstatné porušenie zmluvných podmienok Predávajúcim a zakladá právo Kupujúceho vypovedať túto RD vo výpovednej lehote uvedenej v článku 13 bod 2. písm. c) tejto RD. Predávajúci je zároveň povinný nahradiť škodu, ktorá vznikla Kupujúcemu porušením tejto povinnosti.
6. V prípade zistenia, že subdodávateľ počas trvania tejto RD nie je v súlade s ust. § 11 ods.1 ZoVO zapísaný v Registri partnerov verejného sektora, je Kupujúci oprávnený od tejto RD odstúpiť.
7. Predávajúci je povinný na požiadanie Kupujúceho predložiť Kupujúcemu všetky zmluvy uzavreté v súvislosti s plnením podľa tejto RD so subdodávateľmi.

**Článok 13**

**Trvanie a záväznosť rámcovej dohody**

1. RD sa uzatvára na obdobie **36 kalendárnych mesiacov** odo dňa nadobudnutia jej účinnosti, okrem ustanovení RD, z ktorých vyplýva dlhšia platnosť plnenia RD, najmä služieb pozáručnej servisnej starostlivosti a zároveň do doby naplnenia dohodnutého maximálneho finančného rozsahu v závislosti od toho, ktorá z uvedených skutočností nastane skôr.
2. Účastníci dohody majú právo ukončiť platnosť tejto RD:
3. písomnou dohodou Účastníkov dohody,
4. písomnou výpoveďou v 2-mesačnej výpovednej lehote bez udania dôvodu,
5. písomnou výpoveďou v 15-dňovej výpovednej lehote z dôvodov podľa tejto RD.
6. Kupujúci je oprávnený odstúpiť od tejto RD, ak:
7. Predávajúci poruší svoju povinnosť podľa tejto RD podstatným spôsobom,
8. Predávajúci poruší svoju povinnosť podľa tejto RD iným než podstatným spôsobom, a takéto porušenie nenapraví ani v dodatočnej primeranej lehote na nápravu poskytnutej Kupujúcim,
9. je splnený niektorý z dôvodov na odstúpenie od tejto RD podľa § 19 ZoVO,
10. Predávajúci stratil spôsobilosť vyžadovanú ZoVO pre účasť na verejnom obstarávaní,
11. v rámci kontroly verejného obstarávania zákazky, na základe ktorej došlo k uzavretiu tejto RD, bolo konštatované porušenie zákona,
12. ponuka Predávajúceho bola Kupujúcim vyhodnotená ako víťazná ponuka v dôsledku machinácií a podvodných postupov Predávajúceho,
13. Predávajúci postúpi svoje práva z tejto RD alebo uzatvorí zmluvu o subdodávke v rozpore s podmienkami tejto RD,
14. Predávajúci poskytne Kupujúcemu vedome nepravdivé a zavádzajúce informácie, resp. neposkytne informácie v súlade s požiadavkami Kupujúceho na plnenie týkajúce sa príslušnej zákazky,
15. na majetok Predávajúceho je vyhlásený konkurz, konkurzné konanie bolo zastavené pre nedostatok majetku alebo je Predávajúcemu povolená reštrukturalizácia,
16. Predávajúci vstúpi do likvidácie, preruší alebo iným spôsobom skončí svoju podnikateľskú činnosť,
17. Predávajúci predá svoj podnik alebo časť podniku a Kupujúci má za to, že sa tým zhorší vymožiteľnosť práv a povinností vyplývajúcich z tejto RD,
18. Predávajúci je v procese verejného obstarávania prehlásený za subjekt, ktorý vážne porušil rámcové dohody/zmluvy tým, že si neplní svoje zmluvné povinnosti,
19. okolnosti vylučujúce zodpovednosť Predávajúceho trvajú viac ako 60 kalendárnych dní,
20. Predávajúci stratí iné právne alebo vecné predpoklady na riadne plnenie podľa tejto RD,
21. v momente uzavretia tejto RD nemá Predávajúci v Registri partnerov verejného sektora zapísaných konečných užívateľov výhod v súlade s príslušnými ustanoveniami ZoVO a zákona o registri partnerov verejného sektora a k zápisu nedôjde ani do 30 kalendárnych dní od momentu uzavretia tejto RD,
22. Predávajúci písomne oznámi, že z objektívnych alebo subjektívnych dôvodov nie je schopný plniť dodávky zmluvného tovaru alebo dodávky niektorého druhu podľa tejto RD,
23. v prípade, ak vo vzťahu k predmetu RD dôjde k takým zmenám, ktoré budú mať za následok nepreplatenie predmetu RD zo zdrojov verejného poistenia v zmysle zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia.
24. Predávajúci je oprávnený odstúpiť od tejto RD, ak:
25. Kupujúci poruší svoju povinnosť podľa tejto RD podstatným spôsobom,
26. Kupujúci poruší svoju povinnosť podľa tejto RD iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej Predávajúcim,
27. u Predávajúceho existujú zákonné dôvody pre odmietnutie dodania predmetu RD,
28. dodaním predmetu RD by bol alebo mohol byť porušený zákon,
29. v rámci kontroly verejného obstarávania zákazky, na základe ktorej došlo k uzavretiu tejto RD, bolo konštatované porušenie zákona,
30. okolnosti vylučujúce zodpovednosť Kupujúceho trvajú viac ako 60 kalendárnych dní.
31. Pre účely tejto RD sa porušenie povinnosti Účastníka dohody považuje za podstatné, v prípade ak:
32. také porušenie táto RD alebo všeobecne záväzné právne predpisy za podstatné porušenie výslovne označujú, alebo
33. ak Účastník dohody porušujúci túto RD vedel v čase uzavretia tejto RD alebo v tomto čase bolo rozumné predvídať s prihliadnutím na účel tejto RD, ktorý vyplynul z jej obsahu alebo z okolností, za ktorých bola táto RD uzavretá, že druhý Účastník dohody nebude mať záujem na plnení povinností pri takom porušení tejto RD.
34. Za podstatné porušenie tejto RD zo strany Kupujúceho sa považuje neuhradenie faktúry do 30 kalendárnych dní po lehote splatnosti.
35. Za podstatné porušenie tejto RD zo strany Predávajúceho sa považuje:
36. porušenie zmluvných povinností súvisiacich s akýmkoľvek omeškaním Predávajúceho s riadnym a včasným plnením predmetu RD podľa dohodnutých zmluvných podmienok, a/alebo
37. omeškanie s riadnym odstránením vád podľa tejto RD.
38. Kupujúci je oprávnený vypovedať túto RD v prípade, ak počas trvania tejto RD pristúpi k uzatvoreniu rámcovej dohody/zmluvy na rovnaký predmet zákazky, ktorá bude výsledkom nadlimitného alebo podlimitného verejného obstarávania, a to vo výpovednej lehote uvedenej v bode 2. písm. c) tohto článku RD.
39. Odstúpenie od RD musí mať písomnú formu a je účinné dňom doručenia písomného odstúpenia od RD druhému Účastníkovi dohody. Odstúpením od RD táto RD zaniká ku dňu doručenia písomného oznámenia podľa predchádzajúcej vety druhému Účastníkovi dohody.
40. Kupujúci po odstúpení od tejto RD ktorýmkoľvek Účastníkom dohody, ku dňu odstúpenia od tejto RD potvrdí cenu Predávajúcim riadne vykonaného plnenia podľa tejto RD, ktoré bolo Kupujúcim prevzaté.
41. Ak sa Účastníci dohody nedohodnú inak, plnenie a protihodnotu za plnenie si Účastníci dohody ponechajú a nebudú si ich povinné či oprávnené vrátiť, ak súčasne platí, že:
42. dôvod odstúpenia od tejto RD nespočíva v porušení zmluvnej povinnosti v súvislosti s plnením podľa tejto RD a poskytnutím protihodnoty za plnenie jedným z účastníkov RD, a
43. takéto plnenie má pre Kupujúceho hospodársky význam aj bez dodania zvyšku plnenia, a
44. nejde o dôvod odstúpenia Kupujúceho od tejto RD v súlade s bodom 3 písm. o) tohto článku RD.
45. Vzájomne poskytnuté plnenie a protihodnotu za plnenie, ktoré nezodpovedajú požiadavkám podľa predchádzajúceho bodu tohto článku RD, si Účastníci dohody vzájomne vrátia. Kupujúci je oprávnený nespotrebovaný tovar vrátiť Predávajúcemu a Predávajúci sa zaväzuje tento tovar prevziať na svoje náklady a vystaviť Kupujúcemu k vrátenému tovaru dobropis. O odovzdaní a prevzatí tovaru bude spísaný preberací protokol.
46. Predávajúci je v nadväznosti na odstúpenie od tejto RD povinný poskytnúť Kupujúcemu maximálnu možnú súčinnosť za účelom výkonu práv a povinností Kupujúceho podľa tejto RD, najmä predložiť Kupujúcemu všetky podklady a informácie slúžiace na vyúčtovanie plnení podľa tejto RD.
47. Ukončením platnosti tejto RD zanikajú všetky práva a povinnosti Účastníkov dohody v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok Kupujúceho na bezplatné odstránenie zistených vád dodaného tovaru, resp. záručných vád a nárokov.
48. Výpovedná doba podľa tejto RD začína plynúť prvým dňom nasledujúceho mesiaca po doručení výpovede druhému Účastníkovi dohody a skončí sa uplynutím posledného kalendárneho dňa príslušného mesiaca.
49. Počas platnosti a účinnosti RD Predávajúci nie je oprávnený svoje dodávateľské práva na predmet RD, ktoré mu vyplývajú zo zmluvného vzťahu uzavretého na základe výsledku verejného obstarávania s Kupujúcim, preniesť na iného dodávateľa alebo odstúpiť inému dodávateľovi.

**Článok 14**

**Osobitné ustanovenia**

* 1. Účastníci dohody sa zaväzujú oznámiť si navzájom akékoľvek zmeny údajov dôležitých pre bezproblémové plnenie RD, a to najmä údajov uvedených v úvode tejto RD.
	2. Predávajúci je povinný informovať Kupujúceho o každej zmene písomne a bezodkladne, najneskôr do 5 pracovných dní odo dňa nadobudnutia účinnosti zmeny, predložením kópie dokladov, ktorými preukáže oprávnenosť vykonaných zmien, a to najmä údajov týkajúcich sa tovaru (napr. zmena názvu tovaru a pod.).
	3. Predávajúci sa zaväzuje, že:
1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto RD vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto RD,
2. informácie a podklady poskytnuté Kupujúcim alebo tretími osobami pre plnenie predmetu tejto RD nepoužije na iný účel ako je plnenie tejto RD.
	1. Osobné údaje dotknutých osôb, ktoré sú súčasťou tejto RD sú spracúvané Kupujúcim na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Bližšie informácie sú uvedené na webovom sídle Kupujúceho: [www.vusch.sk](http://www.vusch.sk)
	2. Predávajúci je povinný podľa nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach o ktorých sa dozvedel pri vykonávaní činností vyplývajúcich z tejto RD. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania RD. V opačnom prípade Kupujúcemu zodpovedá za škodu, ktorá Kupujúcemu vznikla porušením tejto povinnosti.
	3. Predávajúci sa zaväzuje dodržiavať etické zásady Kupujúceho uvedené v Etickom kódexe obchodných partnerov spoločnosti Východoslovenský ústav srdcových a cievnych chorôb, a.s. (ďalej len "Etický kódex") zverejnenom na webovom sídle Kupujúceho: www.vusch.sk/eticky-kodex/, pričom v prípade zistenia, že došlo Predávajúcim k porušeniu Etického kódexu, je Kupujúci oprávnený RD vypovedať s 1-mesačnou výpovednou lehotou. Výpovedná doba začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

**Článok 15**

**Záverečné ustanovenia**

1. Účastníci dohody prehlasujú, že v čase uzavretia tejto RD im nie sú známe žiadne okolnosti, ktoré by bránili, alebo vylučovali uzavretie takejto RD, resp. ktoré by mohli byť vážnou prekážkou jej plnenia.
2. Akékoľvek zmeny a doplnky tejto RD sa môžu robiť výlučne formou písomných dodatkov, ktoré musia byť odsúhlasené a potvrdené podpismi Účastníkov dohody a stanú sa jej neoddeliteľnou súčasťou.
3. V prípadoch, ktoré nie sú v RD uvedené, riadi sa vzťah Účastníkov dohody príslušnými ustanoveniami Obchodného zákonníka a príslušných právnych predpisov platných v Slovenskej republike.
4. Neoddeliteľnou súčasťou tejto RD sú jej prílohy:
5. Príloha č. 1 - Špecifikácia predmetu zákazky
6. Príloha č. 2 - Štruktúrovaný rozpočet ceny
7. Príloha č. 3 - Pracovný výkaz (vzor)
8. Príloha č. 4 - Servisný katalóg
9. Príloha č. 5 - Zoznam známych subdodávateľov
10. RD nadobúda platnosť dňom jej podpisu Účastníkmi dohody a účinnosť dňom nasledujúcim po dni zverejnenia v Centrálnom registri zmlúv.
11. RD bola vyhotovená v 5 vyhotoveniach, pričom Predávajúci dostane 2 vyhotovenia a Kupujúci 3 vyhotovenia.
12. Účastníci dohody zhodne vyhlasujú, že táto RD nebola uzatvorená v tiesni, ani za nápadne nevýhodných podmienok pre niektorého z Účastníkov dohody, že zmluvná voľnosť Účastníkov dohody nie je obmedzená, že sa s touto RD dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto RD podpísali na znak toho, že zodpovedá ich slobodnej a vážnej vôli.

|  |  |  |
| --- | --- | --- |
| V Košiciach dňa \_\_\_\_\_\_\_\_\_\_\_\_\_\_\_Kupujúci: |  | V \_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_Predávajúci: |
| **Východoslovenský ústav srdcových** **a cievnych chorôb, a.s.**MUDr. Štefan Lukačín, PhD.predseda predstavenstva |  | **Obchodné meno**Meno a priezvisko štatutárneho orgánuFunkcia |
| **Východoslovenský ústav srdcových** **a cievnych chorôb, a.s.**doc. MUDr. Martin Studenčan, PhD., FESCpodpredseda predstavenstva |  |  |